বলাই বাহুল্য, একে পার্টি তুরস্কে ২০০২ সাল থেকে ক্ষমতায় আছে এবং তারা “ভিশন-২০২৩”কে সামনে নিয়ে কাজ করছে। এ নির্বাচনের মধ্য দিয়ে তারা চতুর্থবারের মতো একক সংখ্যাগরিষ্ঠতা পেল এবং আগামী চার বছর তারা সরকার পরিচালনা করবে। উল্লেখ্য, ২০২৩ সালে তুরস্ক প্রজাতন্ত্রের ১০০ বছর পূর্তি হবে। ১০০ বছর পূর্তির তুরস্ক কেমন হবে সেটা নিয়েই একে পার্টির ‘‘ভিশন ২০২৩”। রূপকল্প ২০২৩ এ তুরস্কের রাজনৈতিক, সামাজিক এবং অর্থনৈতিক উন্নয়নে বিশাল এক পরিকল্পনা যা এরদোগানের একে পার্টি একে একে বাস্তবায়ন করে যাচ্ছে।